Document ID: 31994R2546

ΚΑΝΟΝΙΣΜΟΣ (ΕΚ) αριθ. 2546/94 ΤΗΣ ΕΠΙΤΡΟΠΗΣ της 20ής Οκτωβρίου 1994 σχετικά με την κατανομή των ποσοτήτων που δεν έχουν ζητηθεί από την ποσόστωση εισαγωγής κατεψυγμένου βοείου κρέατος κατ' εφαρμογή του κανονισμού (ΕΚ) αριθ. 130/94 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1884/94 (2), και ιδίως το άρθρο 15 παράγραφος 2,
τον κανονισμό (ΕΚ) αριθ. 130/94 του Συμβουλίου της 24ης Ιανουαρίου 1994 για το άνοιγμα και τον τρόπο διαχείρισης της κοινοτικής δασμολογικής ποσόστωσης για το κατεψυγμένο κρέας βοειδών που υπάγεται στον κωδικό ΣΟ 0202, καθώς και για τα προϊόντα που υπάγονται στον κωδικό ΣΟ 0206 29 91 (1994) (3), και ιδίως το άρθρο 4,
Εκτιμώντας:
ότι ο κανονισμός (ΕΚ) αριθ. 214/94 της Επιτροπής (4) καθορίζει τους τρόπους εφαρμογής του καθεστώτος εισαγωγής που προβλέπεται από τον κανονισμό (ΕΚ) αριθ. 130/94-
ότι, στο άρθρο 3 του κανονισμού (ΕΚ) αριθ. 130/94 προβλέπεται κατά προτεραιότητα η κατανομή, στη διάρκεια του τέταρτου τριμήνου του 1994, των ποσοτήτων που δεν έχουν αποτελέσει το αντικείμενο αίτησης για την έκδοση πιστοποιητικού εισαγωγής, στις 31 Αυγούστου του ιδίου έτους, προκειμένου να ληφθούν υπόψη τα ενδεχόμενα διοικητικά λάθη, κατά την κατανομή των συμπληρωματικών ποσοτήτων στους ενδιαφερόμενους εμπορευόμενους-
ότι, κατά την ανακοίνωση στην Επιτροπή των ποσοτήτων αναφοράς και των ποσοτήτων που ζητήθηκαν δυνάμει του άρθρου 3 παράγραφοι 2 και 3 του κανονισμού (ΕΚ) αριθ. 214/94, οι εθνικές αρχές διαβίβασαν σε ορισμένες περιπτώσεις λανθασμένα στοιχεία-
ότι, μετά την κατανομή στους εμπορευόμενους των συμπληρωματικών ποσοτήτων που αποτέλεσαν αντικείμενο διοικητικών λαθών, οι εναπομένουσες ποσότητες υπερβαίνουν τους 30 τόνους- ότι οι εν λόγω ποσότητες πρέπει να αποτελέσουν αντικείμενο νέας κατανομής σύμφωνα με το άρθρο 3 παράγραφος 1 του κανονισμού (ΕΚ) αριθ. 130/94-
ότι, για λόγους διοικητικής διαχείρισης και εμπορικής πρακτικής, πρέπει να καθοριστεί σε 5 τόνους ο όγκος κάθε παρτίδας που πρόκειται να κατανεμηθεί-
ότι, σύμφωνα με το άρθρο 4 παράγραφος 2 του κανονισμού (ΕΚ) αριθ. 130/94, η κατανομή των διαθέσιμων ποσοτήτων αποφασίζεται από την Επιτροπή- ότι, προκειμένου να επιτευχθεί η δίκαιη κατανομή των ποσοτήτων που απομένουν, πρέπει να ληφθεί υπόψη η κατανομή ανά κράτος μέλος με βάση τις ποσότητες που χορηγήθηκαν τον Μάρτιο του 1994-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι ποσότητες που δεν έχουν αποτελέσει αντικείμενο αίτησης για την έκδοση πιστοποιητικών εισαγωγής στις 31 Αυγούστου 1994 ανέρχονται σε 83,675 τόνους. Για να ληφθούν υπόψη τα διοικητικά λάθη, κατανέμονται 13,413 τόνοι ως εξής:
α) 10,905 τόνοι στην Galtee Meats Ltd (Charleville, Ιρλανδία)-
β) 2,508 τόνοι στην Ellistrin Ltd (Ιρλανδία).
2. Οι εναπομένουσες ποσότητες, ήτοι 70 τόνοι, κατανέμονται μεταξύ των κρατών μελών ως εξής:
Γερμανία: 20 τόνοι, Βέλγιο: 5 τόνοι, Γαλλία: 5 τόνοι, Ιρλανδία: 5 τόνοι, Ιταλία: 15 τόνοι, Κάτω Χώρες: 5 τόνοι, Ηνωμένο Βασίλειο: 15 τόνοι.
3. Τα ενδιαφερόμενα κράτη μέλη κατανέμουν τις εν λόγω ποσότητες ανά παρτίδα 5 τόνων στους εμπορευόμενους που αναφέρονται στο άρθρο 1 παράγραφοι 1 και 2 του κανονισμού (ΕΚ) αριθ. 214/94, με κλήρωση. Καθένας από τους εν λόγω εμπορευόμενους επιλέγεται μόνο μία φορά.
4. Εφαρμόζονται τα άρθρα 5, 6 και 7 του κανονισμού (ΕΚ) αριθ. 214/94.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Οκτωβρίου 1994.

Labels: 3
17